Perspektief: Wat gaan van die Voortrekkermonument word?
Afrikaner perspektief: Geskryf deur Johann Wingaardt,
Staatsubsidies maak slegs 16% van die VTM Groep se bedryfsinkomste uit en dit plaas geweldige druk op die organisasie se kontantvloei. Hierdie druk word direk weerspieël in die inkomstepakette van die amptenare en personeel wat byna 50% minder as hul eweknieë in sogenaamde verklaarde instellings elders verdien. Jaarliks kos Bloedrivier byvoorbeeld R160 000. Ander erfenisstigtingsterreine kos R400 000 vir salarisse alleen. Hierdie terreine ontvang geen staatsubsidie nie. Lees verder...
Labels: Afrikaner Perspektief, Afrikaners Vroue Landbouvereniging van Kaapland | Plaasbesoek
Home>News >Jamestown Tak >Plaasbesoek
Posted by VLV in Jamestown Tak, News 25 Feb 2015
Datum: 25 Februarie 2015
Jamestown het die jaar begin deur by Christell Venter se plaas bymekaar te kom. Nadat sy vertel het van Alzheimer-siekte, het lede ‘n “Konsentrasie-oefening” gedoen wat gewys het dat ons verstande net 50% aktief is ! Om dit te verbeter kan blokkiesraaisels of Breingim gereeld gedoen word.
Daarna het sy vertel van haar tonnel (wat tot 70° bereik), vóór en ná foto’s gewys en groente daaruit bespreek. Het jy bv. geweet dat ‘n Green Pepper ‘n mannetjie en ‘n wyfie het? Die mannetjies werk beste in geregte, terwyl die wyfies in slaaie gebruik moet word. Sommige het 3 knoppe aan die onderkant, en sommiges het 4. Dit bevat baie vitamine C en kan goed in die vrieskas bewaar word, nadat dit opgekap is. Peppadews is eers in 1993 ontdek, en is eintlik ‘n handelsnaam. Die regte naam is “Pikant Rissies”. Nadat die tonnel self besigtig (en baie geproe!) is, het die lede na die skuur beweeg om sementpotte te gaan maak.
‘n Netjies-gesnyde lap word goed geweek in ‘n vloeibare sement-en-teëlsement-mengsel. Die lap moet ‘n dikkerige, absorbeerbare lap soos ‘n ou kombers of ‘n ou handdoek wees. Die nat lap word dan oor ‘n vorm (soos ‘n blik, stoeltjie, ens.) gedrapeer om droog te word. As dit na ‘n paar dae goed droog is, kan dit soos enige sement-artikel geverf word en as houer vir ‘n potplantbak of vir ‘n vaas met rangskikking gebruik word.
Die baie interessante dag is afgesluit met ‘n ligte ete en die uitruil van GEEL geskenkies (want die GEELspan het die dag gereël!).